# Age of Empires-serien

### Fra Wikipedia, den frie encyklopedi

Denne artikkelen er under oppdatering.

Age of Empires er flere sanntids strategispill, utviklet av Ensemble Studios og publisert av Microsoft Game Studios. Det første spillet ble utgitt i 1997, og så langt er det fem titler som er utgitt, hvorav to av disse er ekstrapakker. Spillet Age of Mythology ble etterfølgeren til Age of Empires II, men har ikke offisiell status som dette. Age of-spillene har solgt over 25 millioner kopier

## [rediger] Age of Empires og Rise of Rome

Age of Empires ble utgitt først i 1997, og var et av de første spillene i denne sjangeren hvor handlingen er «historisk korrekt». Handlingen strekker seg over 10 000 år, og spilleren må styre utviklingen til små steinalderstammer i deres utvikling og avansering gjennom aldrer. Spillet går fra steinalderen og opp til jernalderen. I spillet kan man velge mellom 12 (16 i ekspansjonspakken) forskjellige sivilisasjoner med forskjellige unike egenskaper. Ekspansjonspakken Age of Empires: Rise of Rome ble utgitt i 1998.

Age of Empires var det første spillet på sin tid som brukte en isometrisk synsvinkel istedet for den vanlige synsvinkelen «ovenfra og ned».

## [rediger] Age of Empires II: The Age of Kings og The Conquerors

Denne versjonen av spillet ble gitt ut i 1999 og introduserte flere oppdateringer i forhold til Age of Empires, sånn som for eksempel porter i steinmurer og Stein, saks eller papir-metoden for krigføring. Spillet strekker seg fra middelalderen til tidlig renessanse. Age of Empires II har 13 sivilisasjoner, mens ekspansjonspakken har 18. The Conquerors inneholder / omhandler også spanjolenes erobring av Mexico.

Spillet bruker den samme spillmotoren som Age of Empires, men denne er kraftigere og tillater mer avanserte og detaljerte enheter samt flere varierte innstillinger. Spillet ble også løslatt i både Playstation 2 og Nintendo DS-versjon.

## [rediger] Age of Empires III og The War Chiefs

Age of Empires III ble utgitt 18. oktober 2005 i Amerika, og er den tredje tittelen i serien; spillet dekker den europeiske koloniseringen av Amerika, fra Colombus' første oppdagelser fra omkring 1500 og opp til Den industrielle revolusjons begynnelse i 1850. Single-playerspillene følger tre generasjoner av den «svarte familie» med en fiksjonell historie, men omhandler også historiske hendelser. Det er åtte europeiske sivilisasjoner og ennå tolv «ikke-spillbare» sivilisasjoner som man kun kan spille på lag med. Det er det første spillet i serien, og det andre fra Ensemble Studios som har en 3D-grafikkmotor. Age of Empires III er det første spillet i serien som bruker Havocs «fysikksimuleringsmotor» (Se middleware). Ekspansjonspakken vil bli utgitt høsten 2006 og er kalt The War Chiefs. Denne inkluderer 3 spillbare sivilisasjoner.

## [rediger] Age of Empires IV og V

De som kjøpte samlerutgaven av Age of Empires III fikk med en «hardcover» kunstbok. I denne er den siste siden verdt å merke, da denne viser kunst i kolonner fra alle spillene i serien sammen med dets romertall. De to siste bildene er merket IV og V, altså de foreslår fremtidige utgivelser i Age of Empires-serien.

Age of Empires IV vil mest sannsynlig foregå i det 20. århundre, muligens inn i det 21.. Age of Empires V's handling ser ut til å foregå «i fremtiden»

## [rediger] Age of Mythology og The Titans

Spillet ble utgitt i 2002, og er ikke formelt en del av Age of Empires-serien, og kan bli sett på som en «spinnof» av serien. Dette er på en måte bekreftet ved at Age of Empires III er kalt akkurat dette og ikke Age of Empires IV. Allikevel, ettersom at det har blitt utviklet av det samme studioet og produsent som Age of Empires-serien (Ensemble Studios og Microsoft), har det blitt sett på som etterfølgeren av Age of Empires II. Ulikt fra sine forgjengere har Age of Mythology, som titlen hinter til, lagt en del vekt på mytologiske elementer, noe som fører til at spillet har mindre fokus på «historisk korrekthet».

Ekspansjonspakken The Titans ble utgitt i 2003.

Hentet fra «http://no.wikipedia.org../../../a/g/e/Age_of_Empires-serien_0c4e.html»

Kategori: Age of Empires-serien

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- English
- Polski
- Русский